COL ดีดบวกเกือบ 6% จ่อบุ๊กกำไร Q3 ทันที หลังขายหุ้นบ.ย่อยให้เซ็นทรัลฯ
COL ดีดบวกเกือบ 6% จ่อบุ๊กกำไร Q3 ทันที หลังขายหุ้นบ.ย่อยให้เซ็นทรัลฯ โดย ณ เวลา 15.24 น. ราคาอยู่ที่ 53.25 บาท บวก 2.50 บาท หรือ 5.97% สูงสุดที่ 53.50 บาท ต่ำสุดที่ 51.25 บาท มูลค่าซื้อขายที่ 71.96 ล้านบาท 
21 ก.ค. 2560

ผู้สื่อข่าวรายงานว่า ผู้สื่อข่าวรายงานว่า บริษัท ซีโอแอล จำกัด (มหาชน) หรือ COL โดย ณ เวลา 15.24 น. ราคาอยู่ที่ 53.25 บาท บวก 2.50 บาท หรือ 5.97% สูงสุดที่ 53.50 บาท ต่ำสุดที่ 51.25 บาท มูลค่าซื้อขายที่ 71.96 ล้านบาท ขณะที่ดัชนีตลาดหุ้นไทยโดยรวมบวก 0.08%

ทั้งนี้ราคาหุ้น COL ปรับตัวเพิ่มขึ้น โดยคาดว่านักลงทุนเข้าซื้อเก็งกำไรหลังวานนี้ (20 ก.ค.) ราคาหุ้นปรับตัวลดลงมาที่ระดับ 50.25 บาท หลังบริษัทแจ้งมติที่ประชุมคณะกรรมการต่อตลาดหลักทรัพย์แห่งประเทศไทย (ตลท.) ว่า ได้อนุมัติขายหุ้นบริษัท เซ็นเนอร์จี อินโนเวชั่น จำกัด (CNG) ให้กับบริษัท ห้างเซ็นทรัลดีพาทเมนท์สโตร์ จำกัด (HCDS) ในเครือเซนทรัล
ด้าน บล.กสิกรไทย ระบุในบทวิเคราะห์ (21 ก.ค.) แนะ “ขาย” COL ให้ราคาเหมาะสม 46.00 บาท เมื่อวานนี้ (20ก.ค.) COL แจ้งต่อตลาดหลักทรัพย์ฯว่า คณะกรรมการบริษัทฯได้อนุมัติให้ COL ขายหุ้นทั้งหมดจำนวน 99.99% ใน Cenergy Innovation Co., Ltd. (CNG) ให้กับบริษัท Harng Central Department Store Co., Ltd. มูลค่ารายการอยู่ที่ 22.72 ล้านบาท และคาดจะเสร็จสิ้นในวันที่ 1 สิงหาคม 2560
โดยประเมินกำไรพิเศษทางบัญชีจากรายการนี้ราว 120-130 ล้านบาท ที่จะบันทึกเข้ามาในงบกำไรขาดทุนไตรมาส 3/60 นี้ ซึ่งคิดเป็น 22-24% ของประมาณการกำไรสุทธิของเราในปี 2560 อย่างไรก็ตามกระแสเงินสดที่บริษัทฯจะได้รับมีเพียง 22.7 ล้านบาท เท่านั้น
นอกจากนี้ คาดว่า COL อาจมีค่าใช้จ่ายพิเศษจากการตัดจำหน่ายสินค้าคงคลังของธุรกิจออนไลน์หลังเลิกดำเนินการในเดือนสิงหาคมด้วย เนื่องจากช่วงเวลาการเลิกกิจการออนไลน์สอดคล้องกับที่เราคาดการณ์ จึงยังคงประมาณการกำไรสุทธิจากการดำเนินงานปี 60 ที่ 533 ล้านบาท โต 47% ปี 61 กำไรอยู่ที่ 807 ล้านบาท โต 51% และปี 62 กำไรอยู่ที่ 849 ล้านบาท โต 5%
นอกจากนี้ยังมองแนวโน้มการเติบโตของธุรกิจที่เหลืออยู่อย่างออฟฟิศเมทและ B2S ค่อนข้างจำกัด เนื่องจากกระแสการใช้ Smart devices ที่เพิ่มขึ้นจะทดแทนความต้องการสินค้าจำพวกเครื่องเขียน, หนังสือ และ เครื่องใช้สำนักงาน ส่วนธุรกิจใหม่อย่างโลจิสติกส์และการเปิดแฟรนไชส์ OfficeMate ซึ่งมองว่ายังมีความท้าทายอยู่มาก